नगर पुलिस अधीक्षक देवेश कुमार पांडेय ने सोमवार को बताया कि ‘प्रेम नगर थाना क्षेत्र के राजगढ़ में स्थापित नगर निगम के प्लास्टिक वेस्ट मैनेजमेंट परियोजना के प्लांट को दिल्ली की एक निजी कंपनी पीपी मॉडल के तहत चला रही है। रविवार की आधी रात करीब एक बजे अचानक प्लांट में आग लग गई, जिस पर अग्नि शमन दल की दो गाड़ियां करीब तीन घंटे की मशक्कत के बाद काबू पा सकीं।’ उन्होंने बताया कि ‘आग लगने के कारणों का अभी पता नहीं चल सका है।’